PATVIRTINTA

Radviliškio r. Šiaulėnų Marcelino Šikšnio

gimnazijos direktoriaus 2021 m. gruodžio

31 d. įsakymu Nr. 1-21-55

**RADVILIŠKIO R. ŠIAULĖNŲ MARCELINO ŠIKŠNIO GIMNAZIJOS MOKYTOJŲ**

**TARYBOS NUOSTATAI**

**I. BENDROJI DALIS**

1. Radviliškio r. Šiaulėnų Marcelino Šikšnio gimnazijos (toliau – Gimnazijos) Mokytojų tarybos nuostatai (toliau – Nuostatai) reglamentuoja Gimnazijos Mokytojų tarybos veiklą.

2. Mokytojų taryba – nuolat veikianti Gimnazijos savivaldos institucija, kurios veikla grindžiama humaniškumo, demokratiškumo, atsinaujinimo, viešumo principais ir vadybos profesionalumu, pedagogine iniciatyva ir bendradarbiavimu, mokytojų profesiniams ir bendriesiems ugdymo klausimams spręsti, analizuoti praktinius švietimo politikos įgyvendinimo klausimus Gimnazijoje ir teikti siūlymus Gimnazijos Tarybai, direktoriui, koordinuoti metodinę veiklą.

3. Mokytojų taryba savo veiklą grindžia Lietuvos Respublikos Konstitucija, Lietuvos Respublikos Švietimo įstatymu, Lietuvos Respublikos Vyriausybės nutarimais, Švietimo, mokslo ir sporto ministro įsakymais, gimnazijos steigėjo sprendimais, Gimnazijos nuostatais, direktoriaus įsakymais ir kitais švietimo veiklą reglamentuojančiais teisės aktais.

4. Tarybos išvados ir pasiūlymai, teikiami steigėjui, Gimnazijos direktoriui, kitoms mokyklos savivaldos institucijoms ar socialiniams partneriams yra rekomendacinio pobūdžio.

5. Mokytojų taryba dirba vadovaudamasi nuostatais, kuriuos tvirtina Gimnazijos direktorius.

**II. MOKYTOJŲ TARYBOS SANDARA IR VEIKLOS ORGANIZAVIMAS**

6. Mokytojų tarybą sudaro direktoriaus pavaduotojas ugdymui, visi gimnazijoje dirbantys mokytojai, švietimo pagalbą teikiantys specialistai, bibliotekininkas, kiti tiesiogiai ugdymo procese dalyvaujantys asmenys.

7. Mokytojų tarybai vadovauja pirmininkas. Jis atsako už efektyvų Mokytojų tarybos darbą, planų ir ataskaitų parengimą, informuoja gimnazijos bendruomenę apie Mokytojų tarybos veiklą, inicijuoja posėdžius, teikia informaciją suinteresuotiems asmenims bei institucijoms.

8. Mokytojų tarybos pirmininkas, pavaduotojas ir sekretorius išrenkami pirmojo mokytojų tarybos posėdžio metu.

9. Pirmininko, pavaduotojo ir sekretoriaus kadencija 1 metai. Reikalui esant, mokytojų tarybos pirmininkas, pavaduotojas ir sekretorius gali būti perrenkami likusiam buvusio nario kadencijos laikui.

10. Mokytojų tarybos posėdžiai šaukiami prasidedant ir baigiantis mokslo metams ir ne rečiau kaip vieną kartą per pusmetį. Esant reikalui gali būti šaukiamas neeilinis tarybos posėdis.

11. Posėdis yra teisėtas, jei jame dalyvauja du trečdaliai mokytojų tarybos narių. Nutarimai priimami posėdyje dalyvavusių narių balsų dauguma.

12. Tarybos dokumentus pagal dokumentacijos planą ir dokumentų valdymo taisykles tvarko Mokytojų tarybos sekretorius. Jis rašo tarybos posėdžių protokolus.

**III. MOKYTOJŲ TARYBOS FUNKCIJOS**

13. Tarybos kompetencija:

13.1. inicijuoja Gimnazijos kaitos procesus;

13.2. dalyvauja planuojant Gimnazijos veiklą;

13.3. svarsto bendrųjų ugdymo programų įgyvendinimą Gimnazijoje, optimalų ugdymo sąlygų sudarymą, mokinių ugdymo(si) rezultatus;

13.4. analizuoja mokinių sveikatos, socialinės paramos, prevencinės veiklos, neformalaus ugdymo, mitybos, saugos klausimus;

13.5. svarsto praktinius mokinių ugdymo organizavimo klausimus: nustato bendrąją mokinių pažangos ir pasiekimų vertinimo, informacijos rinkimo, fiksavimo ir panaudojimo tvarką; aptaria skirtingų gebėjimų mokinių ugdymo organizavimo principus, jų ugdymo programas, metodus; aptaria programų, ilgalaikių planų rengimo principus ir tvarkas; skatina naujovių paiešką ir gerosios patirties sklaidą ir kt.;

13.6. svarsto praktinius švietimo politikos įgyvendinimo Gimnazijoje klausimus;

13.7. aptaria švietimo įgyvendinimo ir pedagoginės veiklos tobulinimo būdus, mokytojų pedagoginės ir dalykinės kompetencijos ugdymo galimybes,

13.8. teikia siūlymus Gimnazijos tarybai;

13.9. numato bendradarbiavimo su mokinių tėvais ir visuomene kryptis;

13.10. sprendžia kitus su mokinių ugdymu ir mokytojų veikla susijusius klausimus;

13.11. deleguoja atstovus į Gimnazijos tarybą, mokytojų atestacijos komisiją.

**IV. MOKYTOJŲ TARYBOS NARIŲ TEISĖS IR PAREIGOS**

14. Tarybos nariai turi teisę:

14.1. iš anksto susipažinti su svarstymo medžiaga;

14.2. išsakyti savo nuomonę svarstomu klausimu;

14.3. teikti pasiūlymus posėdžio darbotvarkei ir nutarimams;

14.4. gauti iš administracijos visą informaciją apie Gimnazijos veiklą;

15. Tarybos nariai privalo:

15.1. dalyvauti Tarybos posėdžiuose;

15.2. laikytis pedagoginės etikos;

15.3. priimti kritines pastabas ir pasiūlymus;

15.4. racionaliai naudoti posėdžio laiką;

15.5. prašyti Tarybos pirmininko leidimo nedalyvauti posėdyje dėl svarbios priežasties, pranešti pirmininkui apie nedalyvavimo priežastis.

**V. BAIGIAMOSIOS NUOSTATOS**

16. Tarybos posėdžio protokolas yra mokyklos veiklos dokumentas.

17. Tarybos protokolą posėdžio sekretorius ne vėliau kaip per 5 darbo dienas po posėdžio perduoda Tarybos pirmininkui arba jo nurodytam asmeniui.

18. Į Tarybos posėdį gali būti kviečiami su svarstomu klausimu susiję asmenys. Sprendimą dėl kitų asmenų dalyvavimo Tarybos posėdyje priima Tarybos pirmininkas.

19. Gimnazijos direktorius gali dalyvauti visuose Tarybos posėdžiuose. Apie posėdžio datą ir laiką jam pranešama.

\_\_\_\_\_\_\_\_\_\_\_\_\_\_\_\_\_\_\_